বেঙ্গল ফাইল নিয়ে জনস্বার্থ মামলা খারিজ কলকাতা হাইকোর্টে

কলকাতা: বেঙ্গল ফাইল (The Bengal Files Movie) নিয়ে জনস্বার্থ মামলা খারিজ কলকাতা হাইকোর্টে (Calcutta High Court)। রাজ্যের এডভোকেট জেনারেলের সওয়ালে সন্তুষ্ট কলকাতা হাইকোর্ট। বিচারপতি সুজয় পালের ডিভিশন বেঞ্চের নির্দেশ বেঙ্গল ফাইল সংক্রান্ত জনস্বার্থ মামলার কোন গ্রহণযোগ্যতা নেই তাই কলকাতা হাইকোর্ট এই আবেদন খারিজ করছে। রাজ্যের অ্যাডভোকেট জেনারেল কিশোর দত্ত দাবি, ওই সিনেমার সঙ্গে সংযুক্ত কোন ব্যক্তি প্রযোজক বা ডাইরেক্টর তারা যদি আদালতের কাছে কোনও আবেদন করতেন তাহলে সেই আবেদন আদালতের কাছে গ্রহণযোগ্যতা পেত।

আরও পড়ুন: অনিকেত মাহাতর পোস্টিং সংক্রান্ত মামলায় একক বেঞ্চের রায়কে চ্যালেঞ্জ করে ডিভিশন বেঞ্চে রাজ্য

প্রসঙ্গত, মামলাকারী সায়ন কংসবনিকের দাবি ছিল, সেন্সর বোর্ডের ছাড়পত্র পাওয়ার পর গত ৫ সেপ্টেম্বর বিবেক অগ্নিহোত্রির এই সিনেমা গোটা দেশে রিলিজ করলেও অদৃশ্য কারনেই রাজ্যের সিনেমা হল গুলিতে এই সিনেমার প্রদর্শনী বন্ধ রাখা হয়েছে। সিনেমার নির্মাতা ও পরিচালকের পক্ষ থেকে রাজ্যকে চিঠি দেওয়া হলে তারা জানায় রাজ্যের পক্ষ থেকে কোন বিধিনিষেধ নেই। কিন্তু অসমর্থিত সুত্র থেকে হল গুলিকে হুমকি দেওয়ার জন্যই বন্ধ রাখা হয়েছে। আদালতের হস্তক্ষেপের প্রায়োজন। চলতি মাসের প্রথম সপ্তাহেই সিনেমা নিয়ে অন্যতম চরিত্র ‘গোপাল পাঁঠা’ ওরফে গোপাল মুখোপাধ্যায়ের নাতির আবেদন খারিজ করে দিয়েছিল হাইকোর্ট।

অন্য খবর দেখুন